Litauens flåde

Lietuvos karinės jūrų pajėgos () er den maritime gren af Litauens væbnede styrker. Selvom flåden først officielt blev etableret den 1. september 1935, kan man spore dens rødder tilbage til søstridigheder i middelalderen. Litauiske flådeenheder udførte kamphandlinger mod den tyske Kriegsmarine under 2. verdenskrig. Flåden blev genetableret og er stadigt blevet udviklet efter Litauens selvstændighed i 1990.

Den litauiske flådes hovedopgaver er:

 Kontrollere, beskytte og forsvare republikken Litauens territorialfarvand og eksklusive økonomiske zone
 Undervands- og overfladeovervågning samt kontrol af territorialfarvandet.
 Minerydningsoperationer
 Antiterroroperationer til søs
 Beskyttelse og kontrol af handelsvejene til søs.
 SAR-operationer.

Historie

Rødder 
Selvom etableringen af den litauiske flåde reelt først fandt sted i mellemkrigstiden, har der fundet søslag sted i Østersøen med litauisk deltagelse meget tidligere. Aestierne, der var bosat ved østersøkysten, byggede skibe og benyttede dem til handel og militære formål. I 1200-tallet angreb kurerne og žemaitijanere, i følge historiske kilder, Den Tyske Ordens fæstning i Riga fra søsiden. Ligesom der er optegnelser om en litauisk sejr i et søslag på Nemunasfloden, i storfyrste Vytenis' regeringsperiode (1295–1316). Senere, da Litauen mistede sine territorier ved østersøkysten, udviklede Litauen ikke længere sig som en sømagt.

Etablering 
Efter 1. verdenskrig forsøgte Litauens regering at etablere en flåde. På grund af de vanskelige politiske og økonomiske forhold blev kun dele af planen implementeret. I 1923 fik Litauen igen kontrol over havnen i Klaipeda, og en langsom udvikling af en flåde begyndte. Indkøbet af en minestryger i 1927 var det første store skridt mod etableringen af flåden. Skibet blev navngivet Prezidentas Smetona (), der blev brugt som en uddannelsesplatform. Kommandørkaptajn Antanas Kaskelis blev udpeget til at være chef, og adskillige søofficerer blev uddannet om bord. Den 1. september 1935 etablerede general Stasys Rastikis officielt den litauiske flåde som en del af Litauens væbnede styrker.

2. verdenskrig 
Før starten af 2. verdenskrig, blev Klaipeda-regionen besat af Tyskland den 23. marts 1939. Efter Tysklands indmarch i Klaipeda blev de litauiske flådeenheder tvunget til at søge tilflugt i den lettiske by Liepaja. Under den sovjetiske besættelse af Baltikum blev den litauiske flåde tilknyttet Sovjetunionens Østersøflåde. Prezidentas Smetona blev omdøbt til Korall og deltog i krigen mod den tyske Kriegsmarine. I januar 1945 løb skibet på en mine i den Finske Bugt og sank.

Selvstændighed 
Efter selvstændighedserklæringen den 11. marts 1990, genetablerede Litauen dets suverænitet og det nationale forsvar. Den 4. juli 1992 blev Litauens flåde genetableret. Juozapas Algis Leisis blev udpeget som chef for den litauiske flåde.
I efteråret 1992, købte flåden to små korvetter, Zemaitis (F11) og Aukstaitis (F12). Efter besætningen var udlært, deltog begge skibe i den internationale flådeøvelse BALTOPS i 1993. Dette var begyndelsen til et øget internationalt samarbejde mellem Litauen og andre landes flåder.
I 1993 blev Søovervågningstjenesten etableret og den 1. april 2004 blev Litauen medlem af NATO-alliancen.

Skibe 

 MCM-skibsdivisionen ()
 1× Vidar-klassen: N42 Jotvingis
 2× Hunt-klassen: M53 Skalvis og M54 Kuršis
 Patruljeskibsdivisionen ()
 4× Flyvefisken-klassen: P11 Žemaitis, P12 Dzūkas, P14 Aukštaitis og P15 Sėlis
 Støtteskibsdivisionen ()
 SAR-fartøjet Sakiai

 Havnefartøjet H21

 Slæbebåden H22

Referencer, kilder og eksterne links 
 Det litauiske forsvarsministerium (engelsk) 

Flåde
Flåder